
(Valent, ardit, abrivat, i collonut, amb el clatell 
escaientment llanut.) 
Hèrcules d'Alacant scripsit. 


Pau Peupiu i el 
sindicat de silfides/ 


(dilluns) 


(títob 


Això és un Cementiri. FF — 


Capítols del primer llibre bo: 

1. Lladre bemparit qui, amfisbènic, us m'entra a cardar 
monges. 

2. Trompada que es fot la vella escarransida. 

3. No em fotreu pasl 


4. Focs follets al cementiri de la vora. 


(Comencéssim.) 


1. Lladre bemparit qui, amfisbènic, us m'entra a 
cardar monges. 


1. Bemparit com ell sol: 


Amb la clava fotent batzacs a tort i a dretl 
Per la llibertat de Catalònial 

Per la independència de Catalònial 

Per la plenitud de Catalònial 


Catalònia sencera, d'Alacant a Perpinyà. 
D'Oriola a Leucata. 

De Vall-de-roures a l'Alguer. 

De Maó al Gaiól 


Un exèrcit de Catalans qui la defensil Catalònia immortal 
novellament entre les més importants nacions del mónI 


I amb la llengua única — la de tots — la més important mai 
empescada per l'enginy humà — de tothom envenjal 


Som-hi, valents, ardits, abrivatsIi 


2. Trompada que es fot la vella escarransida. 


2. Segon capítol de la gran prima novel-la. 


4Ails féu la prioressa. 


3. No em fotreu pasi 


3. Tercer capítol de la prioressa qui ensopegà amb la peça. 


La peça era parcial (demostrà pels fets ésser en la seua 
animositat parcial d'allò pus) i parcialment l'escometé per 
tal d'esguerrar-la parcialment. 


4. Foes follets al cementiri de la vora. 


4. Quart capítol de l'espedaçada. 


L'espedaçada per la peça, la prioressa, ja ho lleixà córrer: féu 
cremar la peça, que s'esqueia que en la foscor no sabien ni 
quina mena de moble fos, i en la claror van veure que era el 
cadàver d'un lladre qui potser es volia, damunt, cardar una 
de mongetes. Huml/ 


(///D 


(diumenge) 


Novella novel-la on la por es resol en xipolleigs. 


Insospitada por. 


1. No havies vista dona aitan lletja mai enlloc, i ara la tens 


a tocar de màP 


2. Què deu plorar-li l'ull entelat2 


3. Cuc estrany qui em puja cuixa amunt. 


4. Escorregudes de la vora del foc. 


1. M'astora en la foscúria la lletjor de la dona a la 
Vora. 


Cada cop que passem pel túnel, por rai... 


Al compartiment del tren on només hi som ella i jo l'angoixa 
i l'ofec em tenallen la gola i els lleus en la foscor... 


Aquesta dona és tan lletja que fóra una horror de veure-la a 
la llum del jorn... 


Eclipsava segurament el Sol... 
El Sol segurament es fonia... 


Segurament ha morts, de l'esglai de guipar-la, legions de 
pobres ciutadans... 


2. Què li plora Pull2 


I ara, aqueixa pudor de peix a mig corrompre's2 
Ah, la dona lletja plora...2 
Plora...2 


I allò és llàgrimes...2 


Allò... 2 


a) 


Fa l'efecte d'ésser... 

Put a... 

Fa l'efecte d'ésser, i put, a esmegmal 

La dona lletja plora esmegmes de mants de vitsl 
L'angoixa, l'angúnia, l'ofec... 


La porl 


3. És això llefiscosa serp2 


...Un altre túnel... 
Totalment fosc... 


A la foscúria espessa... una safarosa serp o gros llangardaix 
em puja per la cuixal 


Fots un critl 


Apareix la llum morent de fora... 


Era la mà de la dona lletja que em cercava la cigala 
totalment destrempada, ai/ 


4. Coitl 


...Se m'espitrega... 

Se m'aixeca el faldillam... 
M'ensenya el cony... 
M'escorrerél 

I ara ve un túnel... 


Me li he llençat damunt (damunt la dona lletja qui plorava 
esmegmes i m'ensenyava el cony — molt belll) 


Torna la llum morent del defora... 

He desminyonada qualque gran granota... 
Es rabeja en el toll de la meua lleterada... 
Ara raucava... 

Em sembla que volia un petonet i tot... 


Que la transformés doncs en príncep2 


L'he trepitjada com un gargall. 


(///D 


(dimarts) 


Terça novel-la. 


L'heroic Carles acora deserts. 


1. Irruits per l'espectre ombrívol. 
2. Catau de mala mort. 
3. Humanitat qui el bolet crescut en doina devorava. 


4. Traidors de trascantó entre brutícies de fondàries. 


1. Carles Reig travessa deserts. 


Irruits pel diable ombrívol. 


Vam eixir del teatre. Hi acabàvem de veure Tècnica de 
cambra del gran Manuel de Pedrolo. Encara en destriàvem 
la mestria. "De vegades una dona..." hi deia, en un xiu-xiuu 
esgarrifadoret, aquella beutat de na Cleda, bo i 
pessigollejant la bragueta de l'emmasquerat qui, babau, cau 
al bertrol. En Carles em va confessar: "Així em van 
esguerrar també a manguis, n'Hèrcules..." 


Fil per randa em digué, amb veu més ronca com més 
anàvem, la tortura a la presó. Com queia al parany per culpa 
d'una dona amb el cony massa flairós i llenegós, i com ara se 
l'enduien, acomboiat per vint-i-tres "paisans", cap als 
ergàstuls de l'autoritat vigent. I com llavors, durs com 
escíbals, els botxins diferentment uniformats no l'anaven 
fent malbé... 


Com alleujar-li un brinet la càrrega2 El volia convidar a un 
bar nocturn, ens hi beuríem un conyaquet o dos, però ens 
havíem allunyat massa del centre, ara me n'adonava, massa 
encaterinats per la contalla... 


En Carles Reig rondinava encara dient com la bòfia l'havia 
doncs entrampat, quan, en el desert de la nit sense llànties, 
un bardaix arrupit, vinclat vora un racó, fent veure potser 
que collia insectes, sense mica d'urbanitat se'ns tirà damunt. 


Anava acèfal, o en tot cas duia al cap una mitja negra, de tal 
faisó que no li en vèiem les faccions. En Reig, ràpidament, 
l'anònim saig a mig escometre'l, li va enfonsar un prim raor 
a la sina. Quan l'altre era enjòlit, a mig vol com qui diu, i 
alhora, amb pràctica adquirida segurament en estrenus 
marcials entrenaments, tractava d'irruir-lo també (em 
sembla que) amb una xeringa plena de qualque malaltia 
instantània, en Carles, més llambresc, assestà d'antuvi i 
l'atuí. 


Els budells de l'encaputxat es vessaren com si d'un cistell de 
pagesa en ragessin maduixes lloques. 


Llavors vam córrer, ell arrossegant la cama adés tan 
maltractada en els inquisitorials turments. 


2. Al xibiu suspecte. 


Al xibiu suspecte. 


Car l'univers és un bolet qui creix a la xamberga, sense seny 
ni estiba, tot hi és encadenat. Tot va lligat al bolet boig. 


En Carles Reig, un gran científic qui treballà en l'advent de 
la bomba atòmica catalana, amb la sola amenaça de la qual 
reguanyàrem immediatament la llibertat i el territori adés 
robat pels mefítics enemics, sap que l'ens si fa no fa humà és 
un obstacle al desenvolupament sense solta ni volta del bolet 
inconscient. 


El bolet, font de tota follia, ens diu el científic Reig, cal 
esborrar-lo. Els qui no volen esborrar el bolet obsedit, qui 
ens tindria encadenats a un univers condemnat al caos, són 
els repugnants molt dogmàtics religiosos, els qui, balbs, 
s'estimen més de veure-hi pecs, orbs, misteris justament on 
la ciència vindria a ficar-hi llum. 


Els adoradors del bolet maligne són arreu. En Reig n'ha 
rebudes i en rep part de per tots costats. Sempre va 
preparat, armat, amatent. No li calen goril-les. Ni a mi no 
em vol per a vigilar-li l'esquena, jo qui, això no obstant, soc 
campió del món dels pesos feixucs. 


Fins quan duu els seus vehicles al garatge, o pels deserts dels 
silents aparcaments subterranis, ha d'anar molt a l'aguait, 
en Carles, no fos cas que l'assaltés cap mecànic o oponent 
tradicional i doncs doctrinari. 


Rentà el raor a una font. En Reig, ara me'n feia càrrec, era 
transcendent com un déu de l'antigor, com na Demèter 
mateixa — fosc, i alhora rialler. 


Mentre rentava l'estilet seu a la font, una neuròtica se'ns 
atansà. "Què et calP" que li vaig dir, tractant-la de marfanta 
bruta. 


"Satànicl" em va respondre, i m'hauria escopinat a l'ull qui 
sap quin àcid corrosiu dels seus nítols podrits, si jo, qui a 
part de saber hebreu, sé fotre mastegots amb celeritat 
insospitada, no l'hagués empentejada fins a la porta de 
l'hospital, on de seguida la van reconèixer els infermers qui 
rodaven desvagats part la porta. 


Ja tornem a tindre la mare del president a casa, sempre 


ens la duen macada, i això si no a les últimes i tot. Quin 
jutge la punirà araP Té un superjò tan repulsiu, pobra 
dona: no té remei, vós) 


Però jo volia tornar amb en Reig, i vaig dir que no 
presentaria pas càrrecs. 


3. Aquest bolet ens escanyaria, humanitat 
fagocitada. 


Aquest bolet ens escanyaria, humanitat fagocitada. 


En Carles Reig és el més important dels científics actuals. 
Èticament exemplar, ha construit, ell sol pràcticament, el 
moviment cap al salvament de l'univers. Necronàutic, sap 
que el bolet de la mort cal mai no prendre-se'l amb hilaritat. 


El bolet altrament ens enverina amb la consciència falsa de 
la impecabilitat del que ja hi ha. En Carles ens diu que no, 
que cal de totes totes que hi hagi d'altre. I aquest altre ens 
caldrà crear-lo damunt el cadàver il-limitat del metzinós 
bolet mort. No ens ha de noure ja pus. Cal assassinar-lo 
arreu on apunti. 


Pànic martiritza els enverinats, i tots hem d'ésser de banda 
de n'Abelard quan ens diu que el deure que hom té és el de 
fer el deure. I quin deure més alt, ens diu en Reig, que el de 
salvar l'univers2 Mort als traidors qui ja estan prou contents 
amb el bolet imperialista i amb el fet que tothom en tasti i se 


n'entuixegui mortalment. Calen armes de destrucció molt 
més massiva per a esborrar de l'univers el maleit bolet qui 
plegats ens esclafaria, robant-nos definitivament tota 
aspiració, pitjor: respiració. 


Amb vague desig íctic, nedí entre foscors cap a la font. No hi 
havia en Reig. Vaig guaitar doncs girientorn. Hi havia no 
gaire lluny les lluminàries pampalluguejaires d'un antre amb 
malfactors i dones lleugeres. 


Un patge o itxoglà lleig com un talp em féu entrar cau 
endins. 


Hi havia a l'escenari una cantant nua, grassa, lluent com una 
cuca. Un guitarrista recitava èglogues fades. Tot plegat feia 
vindre mania — angúnia. 


D'on comoniré ni convocaré prou coratge d'anar cercant 
rere els ubic cortinatges, em vaig demanar. 


Feixugues flassades assortides qui podrien amagar, darrere, 
tant en Reig festejant amb un dona amb una mena de sant 


greal d'entre-cuixes força llenegós i de sentoretes 
paradisíaques, com qualsevol assassí sobtat. 


4. Rere densos cortinatges. 


Rere els cortinatges. 


Ah, Hèrculesl féu en Reig, "quines escumes de venusiana 
onada et duen a les nostres costes Et present la senyora 


Merda: Vera per als amics. La senyora Vera Merda me'n 
contava de verdes i de madures. Diu que en aquest 
prostíbul hi crien fongs, de qui els subproductes químics 
són molt millors que no els opis més excel-lents." 


Vaig llambregar darrere meu, a les cortines hi havien 
gargots de símbols religiosos, tots els senyals i estigmes de la 
fallida de la raó. Creu-clavaments i d'altres paròdies 
carnavalesques amb rituals instruments infernals d'església. 


En aquell moment vaig sentir xiular un dard. Vaig ésser 
testimoni del col-lapse d'en Reig. Enigmàticament, per 
comptes de bleixar un darrer bleix, esgaripà, en perdre el 
coneixement, un renec estentoril. 


Na Vera Merda es tragué medalletes i escapularis rai, els 
besà molt devotament encomanant-s'hi. La seua carn 
semblava bullir. Bombolles en naixien. 


En Reig re. És tan viu que, com en Mitridates mateix, s'ha 
anat immunitzant de tots els verins coneguts. Semblava 
mort, això sí. Com aquella xiqueta del conte de fades on la 
bruixa li dóna un peix i una de les arestes del peix la punxa a 
la gola i... bona nitl 


Per osmosi, o suant, el verí li eixí pels porus, que feren 
morros, com escares de recents colps de xurriaques o 
flagells. 


I llavors re. El seu nas havia esdevingut una mica gros, un 
bulb si voleu. Altrament bucòlic com sempre. En Reig 
s'aixecà, fresquet. Aquell setge dels verins només li lleixava 
enrere un formigueig als traus, i certs tímids guaixos al 
front, com dues banyetes incipients. 


SEntréssim en oblit, Hèrcules" em va dir, i ens vàrem 
enfonsar en les pregoneses. Car hi havia, ran de terra, un 
escotilló. S'ho coneix, aquest Reig, tot. 


La tapadora, en angle eriçat, trencà la ferramenta de l'home 
bestial qui ens volia empaitar. Me'n recorde que en aquell 
moment, davallant per l'escala de corda, em va caure l'anell 
de casat. Pel guaret desolat de baix de tot, el cerquí hores i 
hores, entre pinyols i d'altres endergues. 


Mentrestant, l'heroic Carles Reig feia la feina. Engiponat 
amb disfresses teatrals, escotilló amunt i avall sense aturar, 
ara repartia vidriol, adés enfonsava a les ganyes dels 
enemics d'altres productes químics empescats, amb 
immensa traça, allí mateix. Amb qualsevol material, aquell 
científic sublim et pot fer l'objecte líquid o eteri més letal. 


Quan daltja no hi romania ningú mig viu, em va cridar en 
Reig si volia eixir a escena. 


Li vaig dir que encara no havia trobat l'anell dels collons. 
Així, tot cercant inútilment per les àstigues profunditats, el 
vaig perdre de vista (en Carlets) aquella nit. 


Ell sempre tan ocupat, és clar, i de nit encara més. Inventant 


segurament noves armes de destrucció absoluta. Prou ens 
calen, jo et fotl 


(///D 


(dijous) 


Opuscle quart. 
Pau Peupiu i el sindicat de sílfides. 


Opuscle al cresp gèlid del qual el puu ja no hi fa el 
foll. 


I. Qui expressa por ja l'ha cagada. 
II. Esguerrades pattides se n'atipen. 


III. Tothom qui resisteix l'atac, hom li alleva, arbitrari, 
ràbies insofribles que n'exigeixen l'anihilament. 


IV. Cardar amb tothom qui li faci el pes és l'entreteniment 
innocu de la dona pròpia. 


1. Qui expressa por, ja l'ha cagada. 


Pau Peupiu i el sindicat de sílfides. 


I. Qui expressa por, ja l'ha cagada. 


En Pau va tindre dos malsons seguits. Gargotejà al quern 
que sempre tenia a la vora del llit: "Atacat per lleons — en 
venien set amb cara i pell de gos fastigós, duts a passejar 
per repugnants dretans i feixistes — m'he desviat cap al 
prat saltant la segla de vora la carretera — de sobte, un 
dels lleons ha saltada la bardissa i se m'ha llençat damunt 
— urpes i grapes encastades al costat esquerre, que em 
destrossava definitivament, mentre m'he despertat amb un 
ensurt 


Hi afegí: "O en magatzem atapeit de tàbids, astorats, mig 
nus, fètids, presoners... i de sobte ens veiem atacats per 
espès escamot cuirassat, armat amb fusells amb corba, 
llonga i molt esmolada, baioneta — i ens foraden sense 
pietat, sistemàticament, ultracuidada. He cridat que més 
valia morir resistint que no pas asfixiats en letal accídia. I 
ens defensàvem a mastegots, mossegades, guitzes — 
debades — tanmateix escruixits." 


Encengué el llum, i, al llit mateix, tantost no va treure uns 
fulls en blanc, començà d'escriure-hi simfonies. La lletra 
d'aquesta darrera deia: "Qui expressa por, ja l'ha cagada. 
Esdevé de sobte víctima. El psicòpata (aquell qui té el 
poder), en copsar el senyal de por de l'altre, l'interpreta 
ipso-facte com un senyal de llum verd — de: som-hi, fes-me 
malbé — ja em toca, soc reu de sacrifici." 


Ho feia cantar per sílfides, i efidríades. Cert era que mai no 
n'havia vistes — aloges, nimfes, fades d'aigua — mes qui 
altre li cantaria les rares fines melodies 


Ondines, apsares, rusalles, nereides, nàiades li 
acompanyaven cada nit el son, tret els estranys instants 
àvols on hi irrompien, assassins, agressius, tirànics, els 
íncubs intrusos, ogres bavosos, amb llurs armes, urpes, 
ullals regalimosos de sangs, budells, excrements... 


Fins i tot si mai no n'hagués vista cap, de celestial diàfana 
nimfa d'aiguamoll, poc hauria gosat anar-hi, atansar-s'hi 
gaire. El mot "respecte" vol dir guaitar quelcom o qualcú des 
d'una certa distància: i això hauria fet en Pau Peupiu i 
Poupuu, discret, modest, exquisit — extasiar-s'hi de lluny 
estant — rere qualque matoll flairós, somiant en paradisos 
estratosfèrics, utòpics, inabastables, jovians. 


I avui no podia aclucar l'ull que un nou malson d'agressió 
brutal no l'envaís. L'insomni l'omplia d'acrimònia, gens 
addicte a cap producte químic, petulant, s'estimava més de 
no doncs dormir gens. I ara els sorolls dels criminals 
espècimens nocturns li erosionaven l'esperit. 


S'aixecà. Amb aires de mandarí, en Pau Peu i Pou (per a 
escurçar), avergonyit d'ésser humà, s'esguardà a l'espill. 


S'enfarinà la cara, s'hi pintà amb pintallavis carmí llavis 
roents i molt petits... i amb llapis greixós molt negre, molt 
negres òrbites d'ulls. Amb el seu barnús de negra lluent 
seda, amb opípars dracs i suculents lotus brodats, eixí 
tanmateix al carrer. Disíressat de degenerat no cridaria en 
aquelles altes hores bordes l'atenció. 


Ullà amb ull ofès els monstres: "Els metges, els restaurants, 


les pudors, doncs, i les carnisseries, les amputacions, les 
execucions, les cirurgies: en aquest vesper 
pampalluguejaire que és l'atapeida ciutat de les suors 
nocturnes on al capdavall no som, doncs, foscors, 
acceleracions, tot s'equival. Sol, sempre lleugerament mes 
pregonament disgustat, tu hi ets, quin altre remei, i 
mentrestant la malaltia l'atrapes, o t'arrapa, et fotis on et 
fotis — no hi ha salvament." 


I ara a en Pau music li vingué pixera. Anà a pixar a una de 
les fonts per a beure-hi, com feia gairebé tothom. 


Escamarlat damunt la pica, nu sota el barnús de seda, i com 
si l'aixeta fos el seu carall, hi raia un home fort, ros, cosó. Se 
li plany que en Pau ha vessada la bufeta a l'aiguera amb 
massa d'acceleració, massa sobtadament (aber so 
plòtzlichl), i que doncs l'escatxigava... 


En Pau li respon que allò és una aigúera no pas cap seient 
(its a sinx, not a seat). El ros (el conegut cirurgià Roderic 
Ça-romeguera) es treu de la seua senalla de vímet els 
escalpels, bisturís, xerracs... I burxa i burxa... Vol dur en Pau 
Peupiu als inferns del maipús. 


En Pau fuig. Fuig lluny, cap a qualsevol cana, indret o punt 
sens retorn. 


El cosó cirurgià vol assolir-li qualque camp neurològic. Li 
ateny per comptes el forat del cul. Recte roent, se'n torna 
ara, Cap cot, en Pau. 


Ha hagut de fènyer que es veia estimulat per la sobtada 
esmolada sodomització metàl-lica. Aquell estratagema 
decebia l'atacant, el qual per graus es donava per satisfet, 
afluixava l'empait, esdevenia despreocupat, tornava a lleixar 


en Pau escarser — un altre marieta justament empalat. 


Uns captaires d'ulls enteranyinats jugaven amb baldufes. 
Llur carn era penjolls. "Qui hi haP Qui hi ha2" deien, 
ensumant l'aire diferent que es duia com nimbe traidor el 
music Peupiu. 


"Soc na Solell Carderola" va respondre flèbilment ans 
fleuma, dient el nom de la qui òlim fou la seua dona, ara 
nogensmenys vivint enjondre, potser a l'altra riba de carrer i 
tot, i feta tota una bandarra de preu. 


Els pòtols pidolaires adoraven aquella dona qui sovint els 
llençava menuts i menudalla. 


Es tragué en Pau Peupiu un paperet d'una butxaca, també 
un bocinet minúscul de llapis. Escrigué llavors el darrer vers 
per a la propera rapsòdia: "La carn autònoma, dificil de 
mestrejar, adversa a la raó — la carn del cos: boja, 
assassina, cobejosa, famolenca." 


Es féu al capdavall, entrant al pis, el ferm propòsit de fotre el 
camp l'endemà — cap a indrets muntanyencs, pirinencs, 
purament catalans — lluny dels repel-lents sindicats dels 
sorollosos pistolers qui habiten, segresten, entrevenen, la 
vila com ara mortífers espectres, fantasmes. 


2. Esguerrades paitides se n'atipen. 


II. Esguerrades paitides se n'atipen. 


Plena la barça de bons queviures, l'eteri music Pau Peupiu i 
Poupuu se n'anà a peu amunt amunt, devers l'estany glaçat. 


Es volia amarar del panteisme. Les sílfides, ambtant, el 
sotjaven rere els tucs de líquens, trencapedres, molses i 
crisàlides d'ajornat desponcellament. 


Les ganudes silfs, l'oratge frígid els havia oberts penellons a 
mants d'indrets de llurs cossos, adés impol-luts i de beutat 
com qui diu miraculosa, indecent, i ara, llas, claferts doncs 
els cossos de verdancs, tacotes, geps i d'altres taps boteruts 
creats pel fred que els glaçava els líquids de la carcassa i els 
en llevava llenques sòlides — llurs nassos semblaven 
tabissots — llurs figues escarbats acorats per agulles roents 
d'entomòleg miop. 


I aleshores... Qui vol afegir-hi greuges2 En Pau Peupiu es va 
treure de la seua barça una ampolla blindada, cuirassada, 
refulgent, d'on fumets i aromes de cafè cald a cremar 
n'eixien, fabulosos. 


El music finet cercava inspiració a la natura, i va trobar-hi 
per comptes la revenja de les explotades, excessivament 
espletades, figurants — les sílfides revoltades se li llençaren 
damunt a devorar-lo instantani, net i esclet — i llurs ullals 
l'asclaven. 


Sota les pells estentòries, el cos d'en Pau Peupiu era com un 
pastisset tot just tret del forn. Deliciós. Semblaria plagasitat 
dir que se'l cruspien com hienes famolenques, tret que 

verament la ferotgia de les esguerrades paitides ho desdeia. 


En acabat, ballaren, rotant, les sílfides tipes — àdhuc 
patinaren si fa no fot artísticament damunt el maleit estany 
on els fats les havien condemnades. 


3. Tothom qui resisteixi l'atac, hom li allevarà ràbies 
insuportables que en demanen la dissolució. 


III. Tothom qui resisteixi l'atac, hom li allevarà ràbies 
insuportables que en demanen la dissolució, l'anorreament. 


Damunt el vernís de l'estany, les noies bonyegudes subtils 
cantates cantaven ara — cantaven en Voltaire, cantaven en 
Peupiu, cantaven en Johnson. 


No hi ha home qui mentre gaudeix de quelcom que sempre 
l'altava, es captingui hipòcritament. Les hipocresies són per 
als moments on el goig, la joia, manquen." 


Llargs, enjòlit, tènues, surant, els recitatius que amollaven 
asseveraven també que: "Aquells hi ha, enfollits, qui 
s'estimen més sentir en llurs clepses atapeides de filagarses 
enverinades la veu de llur déu per comptes de la veu 
d'aquell cos real qui tenen davant — un déu de més a més 
qui els mana de tallar la gola de l'altre com a bitllet 
d'entrada al paradís de les sílfides esbojarradament 
carnivores, antropòfagues." 


I encara esgaripaven, ganyolaven, en esgarrifosos 
espinguets, que: "És de bon maleit estrateg d'atacar sempre 
el feble, i alhora acusant-lo d'imaginats atacs molt 
heretges." 


S'esgargamellaven oimés massa escardalencament que: 
"Això rai: tothom qui resisteixi l'atac hom li allevarà ràbies 
insuportables que en demanen de mantinent la dissolució. 
El més covards van més armats i diuen als valents qui 
resistirien que l'únic que foten és provocar l'odi dels qui, 
entronitzats, severs, tres-déus i jutges, manen." 


Ja no les sentia en Pau, music excels. Les musiques per ell 
signades que ara elles perbocaven l'haurien potser esglaiat, 
car ho feien doncs molt miserablement, inharmònica. 


4. Cardant-se ací i allà els paiets qui li facin el pes — 
el hobby innocent, l'entreteniment inofensiu, el 
solaç plaible, de la dona. 


IV. Cardant-se ací i allà paiets qui li facin el pes — el hobby 
innocent, l'entreteniment inofensiu, el solaç plaible, de la 
dona. 


En sou l'hereva" que a na Solell Carderola de veritat li deien 
llavors les autoritats pertinents, o pus tost llurs tapats 
sequaços, quan es veu que esbrinaven que en Pau Peupiu, 
sos escassos mal rostats ossos, eren de debò els del babau 
music, per màquines que en desxifraren el genètic cabal així 


segellats. I aleshores na Solell Carderola, la seua cara 
exprimí malfiança, car qui es fiaria tampoc ni de bòfies ni 
d'anònims cerca-cuques amb màquines inoides sempre a 
mercè i servei dels malignes, espletaires, poders2 


Tanmateix, dit i fet. Ara el piset era sol seu, esdevenia ça- 
Solell, ca seus, ca na Carderola, fot-li'"n cabassos, la ubiqua 
bandarra, òlim del ram esparracat del davant i ara present 
entre els pixavins. 


Som-hi, doncs, i el primer que feia la dama candent fou 
cremar les musiques etèries, repugnantment uterines, del 
music de les noves edats de la falòrnia rai. 


Allò era fer neteja, allò era portar el pòndol, redeul 


Quant als ossos, per les brutals nàiades viltinguts, la 
pertinença dels quals quòndam en Pau Peupiu, ça-enrere, 
essent encara viu, hauria pogut segurament reclamar, 
encoixinar de certes carns i tot, foren pels crois bòfies desats 
en esquerdat calaix de subterrània nevera qui sap si per a 
ulterior recaceig o perquè hi fossin ja oblidats. 


Cal dir que na Solell no cantà mai, ni sofrí que cap altre 
energumen, fos qui fos, ho fes vora seu, les hòrrides 
composicions del music carrincló. 


Petits gemecs eixien ara dels papers mentre les flames els 
gastaven acceleradament. Aquella ignomínia patida pels 
pentagrames adés torturats pel mestre, i ara per la 
mestressa tractats a baqueta, com la dona qui tracta 
l'apotecari, el seu banyut de marit, a cops de balances dient- 
li, salaç harúspex, que els collons dels seus amants 
enfonsarien els platerets mentre que els d'ell, nàquissos, 
pesaven menys que el fetge d'un pardal exactament de vuit 


centímetres com el seu carall, els papers adés musicats, 
hipòxics, els duia a ofec immediat, i llavors al somrís del fum 
audaç que desapareix per les escletxes, justament com 
l'apotecari espiritual qui s'amaga darrere la porta a escoltar 
els gemecs i els bleixos i els esgarips orgàstics de la seua 
dona com se la boixa l'ordinari insolent i rapaç qui duia de 
mantinent les capsetes de metzinosos remeis pels 
conglomerats farmacèutics putrefactivament i 
explotativament manufacturats. 


Flagells letals propagats amb certa traça, instintiu, 
monotemàtic, i un bri misantrop, hauria anats distribuint 
belleu l'ordinari venjatiu, si doncs no hagués tingut el 
respirall de l'apotecària qui li permetia, amb els exercicis de 
l'adulteri, anar lleixant volar les hipercàpnies acumulades 
per l'odi dut al comú. 


Com ara, doncs, que na Carderola, es manumetia, s'estorcia 
autònoma, del mal-ull dels papers ultra-irritants de 
quòndam el seu martiritzador. 


Després d'una pandiculació, la mestressa deliberà per a 
l'endemà qualque altre magre esquema de reforma, de 


restauració. 


S'adormí potent qui-sap-lo, sense musiques ni gens 
frustrada. 


(///D 


(Fi dels quatre romanços bellament arromançats.) 


